റിവർബാങ്ക്

റിവർബാങ്ക്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സ്റ്റാൻലിസ്ലൌസ് കൗണ്ടിയിലെ ഒരു നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 22,678 ആയിരുന്നു. ഇത് 2000 ലെ സെൻസസ് പ്രകാരമുണ്ടായിരുന്ന ജനസംഖ്യയായ 15,826 നേക്കാൾ വർദ്ധിച്ചിരുന്നു. 1922 ആഗസ്ത് 23 ന് സംയോജിപ്പിക്കപ്പെട്ട ഈ നഗരത്തിന്റെ ഔദ്യോഗിക മുദ്രാവാക്യം "ദി സിറ്റി ഓഫ് ആക്ഷൻ" എന്നാണ്. മോഡെസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ പ്രദേശത്തിന്റെ ഭാഗമാണ് ഈ നഗരം. ഒരു ഫെറി ക്രോസ്സിംഗ് എന്ന നിലയിൽ സ്ഥാപിക്കപ്പെട്ട റിവർബാങ്ക്, സാന്ത ഫെ റെയിൽവേപ്പാത ഇതുവഴി വന്നതോടൊയാണ് നഗരമായി വികസിച്ചത്. ഒരോ ഒക്ടോബറിലും ഈ നഗരത്തിൽ ഒരു ചീസ്, വൈൻ പൊതുപ്രദർശനം നടത്താറുണ്ട്. സ്റ്റാനിസ്ലൌസ് നദിയോരത്തു നിലനിൽക്കുന്നതിനാലാണ് നഗരം റിവർബാങ്ക് എന്നറിയപ്പെട്ടത്.Capace, Nancy (1999). Encyclopedia of California. North American Book Dist LLC. Page 391. .

 അവലംബം 

വർഗ്ഗം:കാലിഫോർണിയയിലെ നഗരങ്ങൾ